Diari Oficial de la Generalitat Valenciana


Sumari del DOGV 6384, del 26-10-2010 (2010/11993)

DECRET 177/2010, de 22 d'octubre, del Consell, pel qual s'autoritza la implantació d'ensenyances universitàries oficials de grau a la Universitat Internacional Valenciana i a la Universitat Catòlica de València Sant Vicent Màrtir.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6384

Data del DOGV
:   26-10-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/11136


Data del document
:   22-10-2010

Organisme emissor
:   Conselleria d'Educació

Tipus de document
:   Decret

Descriptors 

:   * Universitat Internacional Valenciana
    * centre d'ensenyament
    * universitat
    * legislació
    * ensenyament superior

DECRET 177/2010, de 22 d'octubre, del Consell, pel qual s'autoritza la implantació d'ensenyances universitàries oficials de grau a la Universitat Internacional Valenciana i a la Universitat Catòlica de València Sant Vicent Màrtir. [2010/11137]  
La Universitat Internacional Valenciana (VIU) ha sol·licitat autorització per a impartir el títol de grau en Educació Primària per la Universitat Internacional Valenciana i la Universitat Catòlica de València Sant Vicent Màrtir, i consta en l'expedient el conveni subscrit entre ambdós universitats.  
El Consell Valencià d'Universitats i de Formació Superior va ser informat de la proposta d'implantació de les ensenyances en la sessió de 31 de març del 2010.  
L'Agència Valenciana d'Avaluació i Prospectiva (AVAP) ha emés el preceptiu informe amb resultat favorable.  
El corresponent pla d'estudis ha sigut verificat pel Consell d'Universitats en la sessió del 3 de maig de 2010.   
Per això, d'acord amb els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 22 d'octubre de 2010,  
DECRETE  
Article 1. Autorització d'ensenyances  
S'autoritza la implantació, en el curs 2010/2011, de les ensenyances universitàries oficials conduents a l'obtenció del títol conjunt de grau en Educació Primària per la Universitat Internacional Valenciana i la Universitat Catòlica de València Sant Vicent Màrtir, en els termes consignats en la memòria presentada a l'Agència Nacional d'Avaluació de la Qualitat i Acreditació.  
Article 2. Inscripció en el registre i els seus efectes  
De la present autorització s'informarà al Ministeri d'Educació per tal que este eleve al Govern la proposta per a l'establiment del caràcter oficial del títol i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
Article 3. Publicació del pla d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la universitat, una vegada que el Govern haja aprovat el caràcter oficial del títol, ordenarà la publicació del pla d'estudis en el Butlletí Oficial de l'Estat i en el Diari Oficial de la Comunitat Valenciana.   
Article 4. Renovació de l'acreditació dels títols de grau  
Abans del transcurs de sis anys, a comptar de la data de la seua verificació inicial o des de la seua última acreditació, els títols universitaris oficials de grau hauran de renovar la seua acreditació, en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació d'ensenyaments universitaris oficials, en la redacció donada pel Reial Decret 861/2010, de 2 de juliol, de modificació de l'anterior.  
Article 5. Custòdia d'expedients i expedició de títols  
Els títols universitaris seran expedits en nom del rei, pel rector de la Universitat Internacional Valenciana, d'acord amb el que establix la normativa vigent, a la qual li correspondrà, també, la custòdia dels expedients dels estudiants.  
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i execució del present decret.  
Valencia, 22 d'octubre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN